CELEX: 62018CN0596
Language: sk
Date: 2018-09-21 00:00:00
Title: Vec C-596/18 P: Odvolanie podané 21. septembra 2018: LS Cable & System Ltd proti rozsudku Všeobecného súdu (ôsma komora) z 12. júla 2018 vo veci T-439/14, LS Cable & Systems/Komisia

26.11.2018   
            
            
               SK
            
            
               Úradný vestník Európskej únie
            
            
               C 427/23
            
         
      Odvolanie podané 21. septembra 2018: LS Cable & System Ltd proti rozsudku Všeobecného súdu (ôsma komora) z 12. júla 2018 vo veci T-439/14, LS Cable & Systems/Komisia
      (Vec C-596/18 P)
      (2018/C 427/31)
      Jazyk konania: angličtina
      
         Účastníci konania
      
      
         Odvolateľka: LS Cable & System Ltd (v zastúpení: S. Spinks, S. Kinsella, solicitors)
      
         Ďalší účastník konania: Európska komisia
      
         Návrhy odvolateľky
      
      Odvolateľka navrhuje, aby Súdny dvor:
      
                  —
               
               
                  zrušil napadnutý rozsudok,
               
            
                  —
               
               
                  rozhodol s konečnou platnosťou v súlade s článkom 61 Štatútu Súdneho dvora a na tomto základe zrušil rozhodnutie (1) v rozsahu, v akom sa týka odvolateľky, a v rámci výkonu svojej neobmedzenej právomoci znížil pokutu uloženú odvolateľke,
               
            
                  —
               
               
                  ak Súdny dvor nerozhodne s konečnou platnosťou v tejto veci, ponechal rozhodnutie o trovách konania na neskôr a vrátil vec Všeobecnému súdu na opätovné prejednanie v súlade s rozsudkom Súdneho dvora,
               
            
                  —
               
               
                  uložil Komisii povinnosť nahradiť trovy konania pred Všeobecným súdom a Súdnym dvorom podľa článku 184 rokovacieho poriadku.
               
            
         Dôvody a hlavné tvrdenia
      
      
                  1.
               
               
                  V napadnutom rozsudku došlo k nesprávnemu právnemu posúdeniu tým, že zjavne skreslil jasný dôkaz vzťahujúci sa na ponuky predkladané odvolateľkou do projektov v rámci EHP.
               
            
                  2.
               
               
                  V napadnutom rozsudku došlo k nesprávnemu právnemu posúdeniu, keď sa rozhodlo, že odvolateľka sa zapojila do „dohody o domácom území“ na základe toho, že zástupca odvolateľky sa zúčastnil na stretnutí, a že z tohto dôvodu sa na ňu vzťahovala judikatúra o potrebe verejného dištancovania sa.
               
            
                  3.
               
               
                  V napadnutom rozsudku došlo k nesprávnemu právnemu posúdeniu tým, že odvolateľka mohla vyvrátiť predpoklad zapojenia sa do dohody o domácom území vyplývajúci z účasti zástupcu na stretnutí len „verejným dištancovaním sa“ na tomto stretnutí.
               
            
         (1)  Rozhodnutie Komisie C(2014) 2139 final z 2. apríla 2014 týkajúce sa konania podľa článku 101 Zmluvy o fungovaní Európskej únie a článku 53 Dohody o EHP.